776 TÁRSULATI ÜGYEK. 



pedig Spanyolországtól egész hazánkit; a köiparnak vezértípusai, ha ilyenek tényleg 

 jelen vannak, mindig ugyanabban az egymásutánban követik egymást. Mivel ezek 

 az észleletek egész Európára állanak, kitűnik, hogy a különböző ipartypusokat 

 geológiai értelemben is korjelzöknek lehet tekinteni. Úgy látszik tehát, hogy a 

 pleisztocén bizonyos szakaszaiban bizonyos ipartypusok uralkodnak, ami felszólaló 

 szerint azt is bizonyítja, hogy a typusoknak aránylag függetleneknek kellett lenniük 

 a különböző emberrasszoktól. Az emberrasszoknak és az anyag külömbözöségének 

 csak alárendeltebb szerepe lehetett s főleg a helyi változatokban jutnak kifejezésre. 

 \ csoklovinai lelet korát illetőleg hozzászóló azon nézeten van, hogy annak dacára, 

 hogy egyes moustérienre emlékeztető formák is előfordulnak, a pengék alapján, 

 melyeket csak az aurignacien embere szokott volt köröskörül retusozni, ezt inkább 

 az aurignacienbe helyezendőnek véli, amely felfogást azonban még igazi aurignacien 

 typusoknak kell megerősíteni. 



Egyéb tárgy nem lévén, elnök az ülést berekeszti. 



